Wniosczi przëjimô Ùrząd Gminë. Titlã i gwiôzdą w Òglowòpòlsczi Aleje Zasłëżonëch Lëdzy Mòrza w Rewie są achtniwóny lëdze jaczi swòją pòstawą i robòtą dałë Bôłtowi sławã. Wniosczi ò danié titla mògą składac samòrządë i prawné òsobë, jaczich sztatutowô dzejalnosc je z mòrzã zrzeszonô. Decydëje kapituła, są w ni m. jin. marszôłk pòmòrsczégò wòjewództwa, prowadny wòjnowi mariniznë RP i wójt gminë Kòzôkòwò, Jerzi Włudzyk – jaczi przëbôcziwô, że titlã to mòże achtnąc le tëch co ju nie żëją. Kańdidaturë do titla „Zasłëżony Człowiek Mòrza” razã z pismiennym ùzasadnienim to je nót składac w Ùrzãdze Gminë Kòsôkòwò do kùńca strëmiannika. Do 26 gwiôzdów w aleje w Rewie pòsobné trzë dołączą 17 czerwińca.